
ПРАТАКОЛ
аб унясенні змяненняў у Дагавор аб Еўразійскім эканамічным саюзе ад 29 мая 2014 года ў частцы аказання фінансавага садзейнічання пры рэалізацыі дзяржавамі – членамі Еўразійскага эканамічнага саюза сумесных кааперацыйных праектаў у галінах аграпрамысловага комплексу

Дзяржавы – члены Еўразійскага эканамічнага саюза, якія называюцца ў далейшым дзяржавамі-членамі,
кіруючыся артыкулам 115 Дагавора аб Еўразійскім эканамічным саюзе ад 29 мая 2014 года,
пагадзіліся з наступным:
Артыкул 1
Унесці ў Дагавор аб Еўразійскім эканамічным саюзе ад 29 мая 2014 года наступныя змяненні:
1) у артыкуле 20:
у абзацы першым пункта 1:
пасля слова «прамысловасці» дапоўніць словамі 
«і аграпрамысловага комплексу»;
словы «артыкулам 92» замяніць словамі «артыкуламі 92 і 95»;
дапоўніць пунктам 3 наступнага зместу:
«3. Аб’ём сродкаў, якія прадугледжваюцца ў бюджэце Саюза на чарговы фінансавы год на аказанне фінансавага садзейнічання пры рэалізацыі дзяржавамі-членамі сумесных кааперацыйных праектаў у галінах прамысловасці і аграпрамысловага комплексу, вызначаецца ў працэнтных суадносінах ад агульнай сумы паступленняў у бюджэты дзяржаў-членаў ад спецыяльных, антыдэмпінгавых і кампенсацыйных пошлін у фінансавым годзе, які папярэднічае году зацвярджэння бюджэту Саюза.
Памер указаных працэнтных суадносін і форма аказання фінансавага садзейнічання пры рэалізацыі дзяржавамі-членамі сумесных кааперацыйных праектаў у галінах прамысловасці і аграпрамысловага комплексу, а таксама тэрміны прымянення механізма фінансавага садзейнічання вызначаюцца Вышэйшым саветам.
У выпадку спынення дзеяння механізма фінансавага садзейнічання дзяржавы-члены і Камісія абавязаны забяспечыць выкананне ў поўным аб’ёме фінансавых абавязацельстваў, якія ўзніклі на падставе прынятых у рамках яго дзеяння рашэнняў Савета Камісіі аб аказанні фінансавага садзейнічання рэалізацыі сумесных кааперацыйных праектаў у галінах прамысловасці і аграпрамысловага комплексу, на працягу ўсяго тэрміну рэалізацыі такіх праектаў.
Гэта абавязацельства застаецца ў сіле, нягледзячы на спыненне дзеяння механізму фінансавага садзейнічання, да поўнага яго выканання.»;
2) у падпункце 1 пункта 9 артыкула 92 словы «з дадаткам № 27 да гэтага Дагавора» замяніць словамі «з артыкулам 20 гэтага Дагавора і пунктам 3 Пратакола аб прамысловым супрацоўніцтве (дадатак № 27 да гэтага Дагавора);»;
3) артыкул 95 дапоўніць пунктам 21 наступнага зместу:
«21. Пры рэалізацыі ўзгодненай (скаардынаванай) аграпрамысловай палітыкі разам з іншым дзяржавы-члены могуць рэалізоўваць сумесныя кааперацыйныя праекты, у тым ліку накіраваныя на тэхналагічнае развіццё і ўмацаванне гандлёва-эканамічнага супрацоўніцтва суб’ектаў гаспадарання дзяржаў-членаў у аграпрамысловым комплексе.
Савет Камісіі можа прыняць рашэнне аб аказанні фінансавага садзейнічання за кошт сродкаў бюджэту Саюза пры рэалізацыі дзяржавамі-членамі сумесных кааперацыйных праектаў у галінах аграпрамысловага комплексу.
Парадак адбору і рэалізацыі дзяржавамі-членамі сумесных кааперацыйных праектаў у галінах аграпрамысловага комплексу, а таксама аказання фінансавага садзейнічання за кошт сродкаў бюджэту Саюза вызначаецца ў адпаведнасці з палажэннем, якое зацвярджаецца Міжурадавым саветам.»;
4) абзацы другі, трэці, пяты – восьмы пункта 3 Пратакола аб прамысловым супрацоўніцтве (дадатак № 27 да ўказанага Дагавора) прызнаць страціўшымі сілу.
Артыкул 2
Гэты Пратакол уступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для яго ўступлення ў сілу.

Аформлена ў горадзе Маскве 22 чэрвеня 2026 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве-члену яго завераную копію.

